సమాచార, ప్రసార మంత్రిత్వ శాఖ
ప్రాచీన డిఎన్ఎ పరిశోధనకు సంబంధించి అంతర్జాతీయంగా వర్తించే నైతిక నియమావళి
ప్రాచీన డిఎన్ఎ పరిశోధనలో శరవేగంతో పురోగతి కనిపిస్తుండడం, దాని ప్రభావం పురావస్తు, ఇతర రంగాలపై ఉంటుండడంతో ఇలాంటి పరిశొధనకు సంబంధించి సార్వత్రికంగా ఆమోదయోగ్యమైన నైతిక నియమావళిని రూపొందించాల్సిన అవసరం ఏర్పడిందది. ఇందుకు సంబంధించిన చర్చల కారణంగా వివిధ స్టేక్ హోల్డర్లతో చర్చించి మానవ అవశేషాల నమూనాల సేకరణ, విశ్లేషణ,విషయంలో అత్యుత్తమ ప్రమాణాలను శాస్త్రవేత్తలు రూపొందించడానికి వీలు కలిగింది. అయితే మానవ డిఎన్ ఎ కు సంబంధించిన విధానలుఉ ప్రపంచవ్యాప్తంగా వేరు వేరుగా ఉన్నాయి. దీనితో ప్రాచీన డిఎన్ఎ పరిశోధనతో ముడిపడిన 31 దేశాలకు చెందిన 64 మంది స్కాలర్లు , ఇందుకు సంబంధించిన మార్గదర్శకాలు రూపొందించడానికి ముందుకు వచ్చారు. ప్రపంచవ్యాప్తంగా ఈఅంశానికి సంబంధించి ఉన్న సంక్లిష్టతలను దృష్టిలో ఉంచుకుని పలువురు శాస్త్రవేత్తలుమార్గదర్శకాల రూపకల్పనలో పాలుపంచుకున్నారు. ఈ మార్గదర్శకాలు
సైన్స్ జర్నల్ నేచర్ లో ప్రచురితమయ్యాయి.
ఈ మార్గదర్శకాల రూపకల్పనలో భారతీయ దృక్పథానికి సంబంధించి విలువైన సమాచారాన్ని మన దేశం నుంచి డాక్టర్ కె. తంగరాజ్, ఛీఫ్ సైంటిస్ట్, సిఎస్ఐఆర్ - సెంటర్ ఫర్ సెల్యులర్ , మాలిక్యులార్ బయాలజి, డైరక్టర్ డిబిటి -సెంటర్ ఫర్ డిఎన్ ఎ ఫింగర్ ప్రింటింగ్, డయాగ్నస్టిక్స్, హైదరాబాద్ అందించారు. దశాబ్దం క్రితమే వారు ప్రాచీన డిఎన్ఎ లేబరెటరీని సిసిఎంబిలో , సిసిఎంబి మాజీ డైరక్టర్ దివంగత డాక్టర్ లాల్జీ సింగ్తో కలసి ఏర్పాటు చేసిన ఘనత వారికి ఉంది. ఈ పరిశోధన హిమాలయాలలోని రూప్ కుండ్ సరస్సులో దొరికిన అస్థిపంజరానికి సంబంధించిన అంతుచిక్కని రహస్యాలను ఛేధించడానికి ఉపయోగపడిందని, అలాగే సెంట్ అగస్టీన్కన్వెన్షన్ గోవాలో సమాధిచేసిన జార్జియన్ రాణి కేతావాన్ ను గుర్తించడానికి ఈ పరిశొధనలు తోడ్పడ్డాయి.
మానవ అవశేషాల విశ్లేషణకు సంబంధించి కొన్ని నైతిక అంశాలు అంతర్జాతీయయంగా వర్తిస్తున్నప్పటికీ కొన్నిప్రపంచవ్యాప్తంగా చాలావరకు వేరు వేరుగా ఉన్నాయి. అందువల్ల భిన్న స్థానిక నేపథ్యాలకు అనుగుణంగా కఠినమైన, తగినంత సరళత కలిగిన నిబంధనలు రూపొందించడం సులభమైన విషయం కాదు. మన చర్చలు వాస్తవానికి అంతర్జాతీయమైనవి, అలాగే సార్వత్రిక వర్తింపును వీలైన అంశాలను గుర్తించేందుకు పలువురు శాస్త్రవేత్తలు కీలకంగా వ్యవహరించారు. అపి డాక్టర్ తంగరాజ్ తెలిపారు.
యునైటెడ్ స్టేట్స్  లోని స్థానిక ఉత్తర అమెరికన్లను ప్రభావితం చేసే సమస్యల గురించి శాస్త్రవేత్తలు ఆలోచించడం వల్ల ప్రాచీన డిఎన్ఎ నైతికతపై చాలా రచనలు వచ్చాయి. యూరోపియన్ సంతతికి చెందిన ప్రజలు, వలసపాలకులు స్థానిక అమెరికన్ తెగలపై దోపిడీకి సంబంధించి అమెరికా ఒక భయంకరమైన చరిత్రను కలిగి ఉంది, ఆ తర్వాత వారి వారసులకు ఇప్పటికీ ఆ దేశ రాజకీయాలలో ప్రధాన పాత్ర ఉంది. ఈ చరిత్ర నేపథ్యంలో స్థానిక సమాజాలు లేదా పురాతన అవశేషాల వారసులు , నిర్వాహకులు అయిన స్థానిక సమూహాలు ఈ అవశేషాలపై పరిశోధన ఎలా ముందుకు సాగాలి అనే విషయాన్ని నిశితంగా నిర్ణయించుకోవాలని సూచించారు. అలాగే వారు ప్రపంచవ్యాప్తంగా డిఎన్ ఎ అధ్యయనాలకు సంబంధించి సార్వజనీనతను సూచించారు. ఇది ఆఫ్రికా విషయంలో ఎంతో సమంజసమైనది. ఇక్కడ వలసవాదులు అనైతిక మార్గంలో ప్రాచీన అవశేషాలను సేకరించి తరచూవీటిని పరిశోధన నిమిత్తం ఇతర దేశాలకు పంపే విధానం ఉండేది.
భారతదేశానికి సంబంధించినంతవరకు ఈ సూచన ఎంత వరకు వర్తిస్తుందన్నదానిని డాక్టర్ తంగరాజ్ ప్రస్తావిస్తున్నారు.
, “భారతదేశానికి అండమాన్ దీవులు వంటి ప్రాంతాలు తప్ప, సహజసిద్ధంగా ఆ ప్రాంతం నుంచి వచ్చే భావన గురించి చర్చించడం అర్థరహితం. చాలా జనాభా వేల సంవత్సరాల క్రితం ఒకదానితో ఒకటి మమేకమయ్యాయి.అదేవిధంగా, ప్రపంచంలోని అనేక ఇతర ప్రాంతాలలో స్థానిక సంఘాలు వలసలు, సామాజిక-రాజకీయ సంఘర్షణలు ఇతర కారణాల వల్ల ఆ ప్రాంతాల ప్రాచీన జనాభాతో సంబంధం లేదా ప్రాతినిధ్యం వహించడం లేదు అని డాక్టర్తంగరాజ్ అన్నారు.
స్థానికతపై మరింత ఫోకస్ విచ్చిన్నతకు, సంఘర్షణకు దారితీసే అవకాశం ఉంది. యూరప్లో ఇది చూశాం. నిర్దిష్ట సమూహాలు వారసత్వ యాజమాన్యాన్ని క్లెయిమ్ చేసే కథనాలను పునర్నిర్మించడానికి అక్కడి స్కాలర్లు దశాబ్దాలుగా పనిచేశారు. నాజీ కాలంలో భూభాగంపై క్లెయిమ్లను సమర్థించడానికి ఇవి మార్గం కనుగొన్నాయి "అని ఆయన చెప్పారు.
కింద పేర్కొన్న ఐదు నూతన మార్గదర్శకాలు ప్రస్తుతం ఉన్న వైరుధ్యాలను ప్రాచీన డిఎన్ఎ పరిశోధన విషయంలో తొలగించడానికి పనికి వస్తాయి. ఈ మార్గదర్శకాలు బలమైనవి, సార్వజనీనత కలిగినవి, ఈ దిశగా మరింత ముందుకు పొవడానికి కట్టుబడినవిగా ఉన్నాయి. అవి...
1. మానవ అవశేషాలు లభించే ప్రాంతాలు, వారి పనిచేసే ప్రదేశాలకు సంబంధించిన అన్ని నిబంధనలకు కట్టుబడి ఉండడం 
2. ఏదైనా అధ్యయనం ప్రారంభించడానికి ముందు ఒక సవివరమైన ప్రణాళికను సిద్ధం చేయడం
3. మానవ అవశేషాలకు కనీస నష్టం కలిగేట్టు చూడడం.
4., శాస్త్రీయ ఫలితాల క్లిష్టమైన పున ఃపరిశీలనను అనుమతించడానికి ప్రచురణ తరువాత డేటా అందుబాటులో ఉండేలా చూడడం
5. ఇతర స్టేక్ హొల్డర్లతో  చర్చించడం, ఆయా స్టేక్ హొల్డర్ల అభిప్రాయాలను ,సున్నితత్వాన్ని గౌరవించడం.,
అంతర్జాతీయంగా అనువర్తించే ఈ మార్గదర్శకాలు, ఇండియాలో ప్రాచీన డిఎన్ఎ రిసెర్చికి సంబంధించి అద్భుతమైన నైతిక ఫ్రేమ్ వర్క్ను సూచిస్తాయని హైదరాబాద్లోని డైరక్టర్ సెంటర్ ఫర్ సెల్యులార్ మాలిక్యులార్ బయాలజీ డైరక్టర్ డాక్టర్ వినయ్కుమార్ నందికూరి అభిప్రాయపడ్డారు.
"ప్రపంచవ్యాప్తంగా వర్తించే మార్గదర్శకాల రూపకల్పనలో, మన భారతీయ సందర్భానికి తగిన మార్గదర్శకాల సూత్రీకరణకు ఉపకరించే విధంగా భారతీయ శాస్త్రవేత్తల బలమైన ప్రాతినిధ్యం ఇందులో ఉన్నందుకు మాకు చాలా సంతోషంగా ఉంది."
నేచర్ పత్రికలో ప్రచురించిన అంశానికి సహరచయితలుగా ఎస్పిఆర్ ప్రసాద్, హైదరాబాద్లోని డిబిటి, సెంటర్ ఫర్ డిఎన్ ఎ ఫింగర్ ప్రింటింగ్, డయాగ్నస్టిక్స్, పూణే డక్కన్ కాలేజికి చెందిన ఆరతి దేశ్పాండే- ముఖర్జీ, వీణా ముష్రిఫ్-త్రిపాఠి, తమిళనాడులోని మదురై కామరాజ్ విశ్వవిద్యాలయానికి చెందిన గణేశన్ కుమరేశన్ లు ఉన్నారు.